દુનિયાના જે દેશોમાં કુલ રાષ્ટ્રીય આવ નાગરિક દીઠ દોઢ લાખ રૃપિયા પર પહોંચી ત્યારે રિટેઈલ ધંધામાં ખૂબ તેજી આવી હતી. ભારતમાં હમણા સુધી મંદીનો માહોલ હતો અને પેટ્રોલ ડીઝલે લોકોની કમાણીમાં મોટી ફાચર મારી છે તેથી અર્થશાસ્ત્રીઓની આગાહી પરિપૂર્ણ થતાં સમય લાગી શકે તેમ છે. છતાં આગાહી કહે છે કે આ વરસની જીડીપી વ્યક્તિદીઠ દોઢ લાખ રૃપિયાને આંબી જશે. થાય તો સારી વાત છે. આ કારણથી વિદેશની રિટેઈલર કંપનીઓ ભારતમાં કામકાજ શરૃ કરવા આતુર બની છે. દુનિયાના જે દેશોમાં જીડીપીનું પ્રમાણ વ્યક્તિદીઠ સરેરાશ દોઢ લાખ રૃપિયાથી ઊંચે ગયું ત્યાં ઉપભોગવૃત્તિ સડસડાટ ઊંચે ગઈ હતી. સિંગાપુર, જાપાન, ચીન, દ.કોરિયા વગેરેનો આ અનુભવ છે. જીએસટીની વ્યવસ્થા વધુ સુરેખ બનશે પછી, છૂટક વેચાણની પ્રવૃત્તિ હાલમાં સાત ટકાનો ફાળો આપે છે તે વધીને ૧૩ ટકાની આસપાસ થવાની સંભાવના છે. હાલમાં ભારતમાં રિટેઈલિંગનો કુલ વિસ્તાર એટલે કે વેપારી વાર્ષિક પ૦ હજાર અબજ રૃપિયાની આસપાસ છે તે વરસ ર૦ર૦ સુધીમાં ૮૦થી ૮પ હજાર અબજની આસપાસ પહોંચશે એવી ગણતરી છે. સરકાર પણ ઇચ્છે છે કે રિટેઈલિંગનો કૅન્વાસ ખૂબ મોટો થાય. તેમ થાય તો જ નવી નોકરીઓની તકો પેદા થશે. સિંગલ બ્રાન્ડ રિટેઈલમાં સો ટકા વિદેશી મૂડીરોકાણની સરકારે છૂટ આપી છે. જોકે મસ્ટ-બ્રાન્ડ (બહુવિધ બ્રાન્ડ)ના રિટેઈલિંગમાં વિદેશી મૂડી રોકાણની મર્યાદા પ૧ ટકા સુધી મર્યાદિત રાખવામાં આવી છે. જે કોઈ વિદેશી કંપની ભારતમાં સ્ટોર ખોલવા માગે તે કંપનીનો ૪૯ ટકા હિસ્સો ભારતીય રોકાણકારોના તાબામાં હોવો જોઈએ.